Curmalul chinezesc prinde rădăcini în România. Producție record la Dăbuleni. Agricultor: „Am auzit că se face și rachiu din el”
Seceta a îngenuncheat agricultorii din Dolj. Căldura cruntă a uscat culturile tradiționale, dar a creat condițiile perfecte pentru plantele exotice. În stațiunea de cercetare de la Dăbuleni, curmalul chinezesc o duce foarte bine. Producătorii pot scoate chiar și 20 de kilograme de fructe dintr-un singur pom. Acum și alți fermieri din județ se gândesc să înființeze astfel de culturi exotice mai ales că, spun aceștia, pe viitor ar putea face și rachiu de... curmale.